# Ministrica dr. Edita Đapo sa predstavnicima Američke agencije za međunarodnu saradnju (USAID) o implementaciji projekta “Razvoj održivog turizma u BiH”

# 22.02.2021. godine

# Federalna ministrica okoliša i turizma dr. Edita Đapo razgovarala je danas u Sarajevu sa predstavnicima Američke agencije za međunarodni razvoj (USAID) o implementaciji projekta „Razvoj održivog turizma u BiH", koji ova agencija sprovodi u saradnji sa domaćim partnerima.

# Projekat je osmišljen kao podrška domaćim institucijama u prevazilaženju posljedica pandemije COVID 19 na turističku privredu u Federaciji BiH, sa posebnim osvrtom na kreiranje strateških okvira za dalje djelovanje, te fokusiranje na razvoj turizma usmjerenog na promociju i očuvanje zdrave životne sredine, te izradu Strategije razvoja turizma u Federaciji BiH.

# Na sastanku je istaknuto da su prirodni potencijali i ljepote Bosne i Hercegovine i Federacije BiH razvojna šansa kada je u pitanju turistički proizvod, te da je neophodno posebnu pažnju posvetiti razvoju ovakvih lokaliteta i sadržaja kao turističkih destinacija, te njihovom brendiranju i promociji u globalnim okvirima.

# Predstavnici Američke agencije za međunarodnu saradnju (USAID) istakli su svoje zadovoljstvo aktivnostima Vlade Federacije BiH i Federalnog ministarstva okoliša i turizma na sprovođenju aktivnosti i protokola neophodnih za dobijanje oznake „Safe Travels", koju u skladu sa propisanim kriterijumima i standardima dodjeljuje Svjetski savjet za turizam i putovanja.

Podjsećamo, Vlada Federacije BiH je na svojoj 242. sjednici, održanoj 05.11.2020. godine donijela Zaključak V.broj: 1487/2020 od 05.11.2020. godine kojim je primila na znanje Informaciju i dokument „Smjernice i protokoli za zdravstvenu zaštitu od COVID-19 u turizmu“ te je dokument dostavila Vijeću ministara BiH da isti prihvati, kako bi Bosna i Hercegovina dobila oznaku zemlje sigurnog putovanja od strane Svjetskog vijeća za turizam i putovanje (WTTC).

# U narednom periodu očekuje se nastavak saradnje sa USAID-om na implementaciji navedenih projekata.